CBG ออกหุ้นกู้ 5 พันลบ. ปรับโครงสร้างต้นทุนการเงิน-ขยายธุรกิจ
บอร์ด CBG เคาะออกหุ้นกู้ 5 พันลบ. ใช้ปรับโครงสร้างต้นทุนการเงิน-ขยายธุรกิจ-เงินทุนหมุนเวียน จ่อชงที่ประชุมสามัญผู้ถือหุ้นไฟเขียว 21 เม.ย.65
CBG ออกหุ้นกู้ 5 พันลบ. ปรับโครงสร้างต้นทุนการเงิน-ขยายธุรกิจ-เงินทุนหมุนเวียน จ่อชงที่ประชุมสามัญผู้ถือหุ้น 21 เม.ย.65
21 ก.พ. 2565

บริษัท คาราบาวกรุ๊ป จำกัด (มหาชน) หรือ CBG เปิดเผยว่า ที่ประชุมคณะกรรมการบริษัท ครั้งที่ 1/2565 เมื่อ 18 ก.พ. 65 มีมติให้เสนอที่ประชุมสามัญผู้ถือหุ้น พิจารณาอนุมัติการออกและเสนอขายหุ้นกู้มูลค่ารวมไม่เกิน 5,000 ล้านบาท ที่ออกและเสนอขายในคราวเดียว และ/หรือหลายคราว เพื่อปรับโครงสร้างต้นทุนทางการเงินของบริษัท ขยายธุรกิจในอนาคต และ/หรือ เป็นเงินทุนหมุนเวียนของบริษัทฯ
โดยมีมติกำหนดวันประชุมสามัญผู้ถือหุ้น ประจำปี 2565 ในวันที่ 21 เมษายน 2565 เวลา 14.00 น. ผ่านสื่ออิเล็คทรอนิกส์ และกำหนดรายชื่อผู้มีสิทธิเข้าร่วมประชุมสามัญผู้ถือหุ้น ประจำปี 2565 และกำหนดสิทธิในการรับเงินปันผล(Record Date) ในวันที่ 7 มีนาคม 2565